Jurnaliștii publicației Le Monde au realizat un reportaj în Alexandria, fieful președintelui PSD, Liviu Dragnea, pe care îl numesc „chipul corupției românești”.

Străzile sunt pline de gropi, dar în peisaj se distinge „luxoasa vilă” a liderului PSD, cu piscină și teren de tenis, scriu jurnaliștii francezi.

Ei au stat de vorbă și cu vecinii lui Liviu Dragnea, despre care spun că nu le place să li se pună întrebări.

„Toți politicienii au vile ca asta, dar acest lucru nu mă interesează”, afirmă Carmen Sfetcu, o vânzătoare în vârstă de 26 ani, mulțumită că salariul minim a crescut, din ianuarie, cu 200 de lei.

„Dragnea a făcut un cămin de bătrâni, a asfaltat străzile. Justiția nu e corectă cu el”, susține un alt localnic, Ilie Androne, în vârstă de 94 de ani.

Liviu Dragnea „este principala țintă a amplelor manifestații anticorupție din România”, mai scrie publicația franceză.